Foto: Screenshot

DINAMO i Hajduk trebali su danas odigrati najveći hrvatski derbi, ali su gosti odbili izaći na teren zbog odnosa prema njihovim navijačima. Prvi je to put u povijesti da je jedna ekipa odbila igrati Vječni derbi.

Zabranjen ulazak na stadion dijelu Torcide, Hajduk stao uz navijače

Dijelu Torcidinih navijača zabranjen je ulazak na stadion, a iz vrha skupine nakon pregovora s policijom stigao je poziv na bojkot koji je potom podržala i Hajdukova uprava. Njihovo "NE" može se protumačiti i kao kulminacija nezadovoljstva radom HNS-a, nedodirljivošću njihovih čelnika, te zanemarivanjem domaćeg prvenstva.

Gostujući navijači su se skupili su se pod maksimirskim jugom i uz skandiranja protiv HNS-a, Mamića i Šukera vratili ulaznice za susret, a za to vrijeme je policija kod Lučkog zadržala preko tisuću preostalih navijača Bijelih.

Kao znak potpore Hajduk je odlučio da neće odigrati susret, nakon prvotne vijesti o 15-minutnoj odgodi.

Momčad Dinama je sa sucima izašla na teren, odrađena je minuta šutnje u spomen na žrtve napada na Vukovar, a potom je stigla obavijest kako susret neće biti odigran.

Sporne liste s imenima navijača koji imaju zabranu

Jedan od razloga bojkota su i sporne "crne liste", popisi s imenima navijača kojima se zabranjuje ulaz u Maksimir. Nema službene potvrde da su sastavljenje isključivo na inicijativu policija koja ističe tek da su "sukladne zakonu" (sporni članak 37. st 2. Zakona o navijačima, koji organizatoru omogućuje da na temelju vlastitih zapažanja i saznanja o ranijem protupravnom ponašanju zabrani pojedincima ulaz na stadion).

U Dinamu je Indexu rečeno da je splitsko-dalmatinska PU poslala popis s 92 imena, na temelju kojeg je donesena zabrana o njihovom ulasku na stadion.

Tekst se nastavlja ispod oglasa

U splitskoj PU nisu željeli potvrditi tu informaciju, tek su nas preusmjerili na zagrebačku PU.

Iz PU zagrebačke potvrdili su nam MUP ima pravo dostaviti popise s imenima pojedinaca koji su pod mjerama zabrane, ali još uvijek nema službene obavijesti tko je policiji u Maksimiru poslao popis.

Krugovi bliski Hajduku tvrde Hajduku ipak da nije riječ o 92 navijača s zakonskom zabranom dolaska na stadione, već o njih 37. Ukoliko je ova informacija točna, postavlja pitanje tko je i zbog čega na tu crnu listu dodao još 55 imena.

Doček u Splitu

Cijela delegacija Hajduka ubrzo se zaputila prema Splitu, a ubrzo su stigle informacije da se na Poljudu sprema veliki doček.

Tisuće navijača dočekale su po dolasku na Poljud Tudora i igrače.

Istovremeno, stigle su informacije vezane uz moguće kazne za Hajduk. Susret će po svemu sudeći biti registiran s 3:0 za domaćine, a Splićanima prijeti oduzimanje do šest bodova.

Također, direktor Dinama Tomislav Svetina najavio je da će Dinamo tužiti Hajduk zbog neodigranog susreta, uz komentar kako je ovo "najtužniji dan hrvatskog nogometa".

> Baldasar: Problem je puno dublji

> Dinamo: Splitska policija poslala je crni popis! Policija: Ne možemo to potvrditi!



> Podržavate li odluku Hajduka?

> Dinamo čeka objašnjenje delegata, a Hajduk će se sutra obratiti javnosti.

> Dinamo će pobijediti službenim rezultatom 3:0.